ካብ ጫካታት ስደት ካሊስ መዳልያ ዝዓተረ ኤርትራዊ ኣትሌት ኣብ ህይወት ካልኣይ ዕድል ሄለን፤ ንኣዲኣ፣ ንማሕበረሰብ ሲያትል፣ ንመሓዙታን ፈተውታን ኣልዒላ ኣይትጸግቦምን። በቲ ዘስካሕክሕ ሓደጋ ንዝሰኣነቶም ደቃ፣ ሓፍታን ጓል ሓፍታን ድማ፡ "ፋይቭ ኤንጅልስ" (ሓሙሽተ መላእኽቲ) እናበለት እያ ትጽውዖም። "ኩሉ ነገር ፍቓድ እግዚኣብሄር'ዩ ነይሩ፤ እግዚኣብሄር ንዓይ ዝሓሰቦ ነገር ስለ ዝነበሮ ድማ እቲ ዘጋጠመ ነገር ኣጋጢሙኒ። ስድራይ፣ መሓዙተይን እቲ ማሕበረሰብን ብዝሃበኒ ጥንካረ ግን ኩሉ ሰጊረዮ። እግዚኣብሄር ድማ ድሕሪኡ መናቱ ኣወዳት ሂቡኒ። ሕጂ ቆልዑ ሓሙሽተ ዓመት'ዮም። ኩሉ ፍቓድ እግዚኣብሄር'ዩ" ትብል። ምንጪ ስእሊ, Helen Werede መግለጺ ስእሊ, ሄለን ድሕሪ እቲ ዘጋጠማ ሓደጋ ዝወለደቶም መናቱ ደቃ ሓሙሽተ ዓመት መሊኡዎም ኣሎ ድሕሪ ከምዚ ዓይነት ዘስካሕክሕ ሓደጋን ሞትን፡ ካልእ ተስፋ እትገብረሉ ህይወት ኣሎ ኢልካ ክትብገስ፡ ሓያል ትብዓት የድሊ። ሄለን ግን ከምኡ'ያ፤ ዝነበረካ ክትስእን ምኽንያት ኣለዎ፤ ዘትብዐካ፣ ተስፋ ዝህበካ ሰብ ኣብ ጎንኻ ምስ ዝህሉ ድማ ንኹሉ ስዒርካ ዳግም ክትስሕቕ፣ ናብራ ክትመርሕን ብህይወት ክትነብርን ትኽእል። "ቤት ኣልቦ፣ ዝተጎሳቖለት፣ ሕምምቲ ክኸውን ምኽኣልኩ ነይረ። ግን እግዚኣብሄር እዚ ንክሓልፍ ጥንካረ ሂቡኒ፣ ትኽክለኛ ነገር ንክገብር ድማ ገኒሑኒ" ትብል። ድሕሪ'ዚ፤ ኣብ ካልኣይ ህይወተይ "ደበስ ኮይኖምኒ" ንእትብሎም፡ "ውህብቶ እግዚኣብሄር" ኢላ እትገልጾም መናቱ ደቃ ረኸበት። ንሱ'ውን ግን ርእሱ ዝኸኣለ ብድሆ ነይርዎ። ኣብ ኢትዮጵያ ዝጠፍአ ማሕበረሰብ ኣርመንያ-ኢትዮጵያውያን ኣንጻር ኮሮናቫይረስ ዝግበር ዓለማዊ ቃልሲ ዝመርሕ ዘሎ ኢትዮጵያዊ ከብዲ ወላድ ንሕሉፍ ረሲዑ ኣይርስዕን'ሞ፡ ነቲ ሓቊፋቶም ንዝሓደረት ደቃ ዝመንዝዐ ዘሕዝን ኣጋጣሚ ነናሻዕ ምዝካራ ኣይተረፈን። በዚ ምኽንያት "እቶም ዝወለድኩዎም ቖልዑ ተመሊሶም'ዶ ይውሰዱ ይኾን?
